(Chrismon) IN NOMINE SANCTAE ET INDIVIDUAE TRINITATIS, PATRIS ET FILII ET SPIRITUS SANCTI, UNIUS MAJESTATIS, UNIUS VIRTUTIS, UNIUS POTESTATIS, REGNANTIS NUNC ET SEMPER ET PER INFINITA SECULORUM SECULA, IPSI GLORIA, VIRTUS ET POTESTAS, DECUS ET IMPERIUM. AMEN. Priscę auctoritatis institutione traditum retinemus ecclesię domesticos ecclesiasticis participare debere beneficiis, nec solum illos qui divinis artius mancipantur sacramentis, verum etiam eos qui, exterioribus intenti negotiis, coelestibus solummodo inservientes, sua procuratione tuentur; et, ut quietius Deo militent, ope competenti amminiculantur, sicut etenim dicente Apostolo: Multi unum corpus sumus in Xpisto et singuli alter alterius membra [Rom., XII, 5], ita Ecclesiae beneficia Ecclesię filiis unitate fidei conexis, et Xpistianae culturae devotione invicem sibi pietatis officio famulantibus, censemus distribuenda et inmutilata ejusdem Ecclesiae portione non am[big]imus esse impertienda. Unius namque mensae soliti sunt participare convivio, qui in Patris familias domo diverso deserviunt officio. Augetur quoque hujusmodi liberalitatem pl[erum]que facultas Ecclesiae potius quam dematur, quia, dum gratanter beneficiali jure suscipiunt non proprium, velut boni servi, festinant de proprio reddere cumulatum. Unde multipli[cibus ter]rarum copiis ecclesiae fines dilatatos esse cernimus, et Dei largitate uberius delitiarum opulentium circumquaque affluimus. Quapropter ego L[ambertus*], Dei bonitate Lingonum constitutus e[piscopus], notum fieri Xpistiani nominis cupio domesticis, quod quidam meorum fidelium, Aimo* nomine, conveniens B[eraldum], ecclesiae nostrae prepositum, interpellare cepit, quatinus apud me auxilii sui supplementum illi imp[end]eret, et uxori suae cum duobus heredibus abbatiam sanctae Mariae Saxonum fontis, quam ipse tenebat a me, impetrare studeret. Qui, more solito incunctanter me adiens, petitionem predicti fidelis mei sedulus-intimavit. Addidit etiam portione praediorum suorum atque ser vorum illum velle abbatiam datare et augere, si consensum suae postulationi vellem prebere. Cujus supplicationi favere dignum duxi, et adimplere, sicut petierat, causa suae dilectionis, non distuli. Dedi igitur uxori predicti viri, nominatae Cunegundis, cum duobus suis filiis, quorum hęc sunt nomina: Heynricus videlicet et Ottho*, abbatiam sanctae Mariae, scilicet Saxonum fontis, hujusmodi jure, ut, quandiu ipsa vixerit, abbatiam in melius augmentando possideat, et clericos ibi Deo sanctaeque Matri ejus famulantes custodiat, et res ecclesiae nulla ratione dispertiat. Post cujus obitum, si prefati filii supervixerint, eodem dominationis jure in fidelitate mea vel meorum successorum, Heynricus teneat, et, sicut premisimus, curam stabilitatis ejus non neglegat; huic vero, si Ottho superstes fuerit, et ipse sicut precedens frater tenuit, firma stabilitate teneat, et, vita comite, possidere valeat. Quibus predictis tribus, matre videlicet et filiis, decedentibus, meę dominationi, si supervixero, aut mei c[uju]scumque successoris, abbatia restituatur et a nemine calumpnia ecclesiae nostrae inferatur. Dotem vero abbatiae predictus Aymo donavit in comitatu Barrensi, in villa quę Mainbodi Spania d[icitur, a]lodum indominicatum cum mancipiis ad eum pertinentibus, Stephano videlicet et fratre ejus, cum ceteris omnibus. Si quis autem heredum eorum post mortem ipsorum calumpniam ecclesi[ae nostrae] de hoc dotis beneficio inferre presumpserit, legibus convictus auri libras X persolvat, et ecclesiae datum inconvulsum persistat. Horum itaque notitiam apicum fieri, annue[n]tibus clericis nostris atque laicis, precepi, ut eorum testimonio factum istud robur soliditatis accipiens, illis perduret quod a nobis conceditur, et ecclesiae nostrae permaneat dotis praedium quod impenditur. Actum publicae Lingonis, anno incarnati Verbi M° XVIIII°, indictione .IIa., X. kalendas februarii, anno regni R[otberti]* .XXVIIII., regnante Domino nostro Jhesu Xpisto cum Patre et Sancto Spiritu. Lambertus episcopus signavit. Oddo* decanus s. Wido* laicus s. Beraldus* prepositus s. Bruno* archiclavus s. Beraldus* archidiaconus s. Girardus* levita s. Ansculfus* s. Constancius* s. Mauritius s. Hugo s. Rothgerius* s.